**Ministru kabineta rīkojuma projekta "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācija**  |
| Mērķis, risinājums un projekta spēkā stāšanās laiks (500 zīmes bez atstarpēm) | Personāla vadības platformas projekta (turpmāk – projekts) mērķis ir izveidot un ieviest Valsts pārvaldes cilvēkresursu vadības informācijas sistēmu (CIVIS), kura ļaus nodrošināt virzību uz vienotu pakalpojumu centru un sekmīgu valsts pārvaldes cilvēkresursu vadības procesu norisi, piegādājot nepieciešamos datus un analizējot tos. Projekta rezultāts ir izstrādāts un ieviests tehnoloģiskais risinājums, kurš nodrošinās mērķa sasniegšanu.Rīkojums stāsies spēkā pēc tā parakstīšanas |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | 1. Ministru kabineta (turpmāk – MK) 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" 4. punkts un 13.2. apakšpunkts.2. Deklarācijas par A. K. Kariņa vadītā Ministru kabineta iecerēto darbību 244. uzdevums "Digitalizēsim un modernizēsim valsts un pašvaldību pārvaldes procesus, tai skaitā virzot vienotu valsts digitālo pakalpojumu atbalsta centra modeli, kas cels pakalpojumu kvalitāti", rīcības plāna 244.7. pasākums "Izstrādāt vienoto tiesību aktu projektu izstrādes un saskaņošanas portālu (TAP) un valsts pārvaldes cilvēkresursu vadības informācijas sistēmu (CIVIS)", 3. darbības rezultāts "Balstoties uz labāku analīzi, efektīvāk izmantoti valsts pārvaldes cilvēkresursi un kvalitatīvāk sagatavoti lēmumi".3. MK 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1 punkts |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informā­cijas un komunikāciju tehnoloģiju (turpmāk – IKT) mērķarhitektūras 29.0. versijā projekta "Personāla vadības platformas projekts" (turpmāk – CIVIS projekts) precizētais apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. Apraksts tika precizēts, jo ar CIVIS projekta uzraudzības padomes 2018. gada 3. oktobra lēmumu tika apstiprinātas izmaiņas projekta tvērumā, par centrālo funkcionalitāti nosakot personāla administrēšanu, lai valsts pārvaldē nodrošinātu vienota pakalpojumu centra izveidi personāla vadības jomā. Minētais lēmums saturiski turpina Valsts pārvaldes reformu plānā 2020 paredzēto 4. virzienu "Centralizēt atbalsta funkcijas, izvērtējot radniecisko funkciju apvienošanas iespējas, kā arī mazo iestāžu darbības lietderību", liekot pamatus personāla administrēšanas kā valsts pārvaldes atbalsta funkciju centralizēšanai. Vienota pakalpojumu centra izveide personāla administrēšanas jomā nozīmē ievērojami lētāku šīs funkcijas īstenošanu centralizēti nekā katras atsevišķās institūcijas vai resora ietvaros. Atbalsta funkciju konsolidācija ir izplatīta ne tikai uzņēmējdarbības vidē, bet arī citu valstu publiskajās pārvaldēs (t. sk. Igaunijā, Somijā, Lielbritānijā, Zviedrijā, Dānijā), dodot iespēju sniegt kvalitatīvāku pakalpojumu un samazināt izdevumus, bet ietaupītos resursus novirzīt citām vajadzībām. Paredzams, ka, izmantojot CIVIS projektu kā platformu personāla administrēšanas funkciju centralizācijai, lielāku pievienoto vērtību ilgtermiņā dos arī projekta rezultāti, jo tieši CIVIS projekts būs devis sākotnējo ieguldījumu efektīvu pārmaiņu procesa aizsākšanai valsts pārvaldes personāla administrēšanas jomā, ko nevarētu panākt, saglabājot CIVIS projekta tvērumu iepriekšējā versijā (apstiprināta ar Ministru kabineta 2017. gada 13. septembra rīkojumu Nr. 500 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)" (turpmāk – MK 13.09.2017. rīkojums Nr. 500)). Ņemot vērā izmaiņas CIVIS projekta aprakstā un rezultatīvajos rādītājos, lai izvairītos no sarežģītām administratīvajām procedūrām un vienlaikus nodrošinātu Ministru kabineta locekļiem un trešajām pusēm vieglāk uztveramu dokumentāciju, līdz ar šā MK rīkojuma projekta spēkā stāšanos MK 13.09.2017. rīkojums Nr.500 tiek atzīts par spēku zaudējušu, nevis izstrādāti redakcionāli grozījumi iepriekšminētajā rīkojumā.VARAM ar 2019. gada 18. marta vēstuli Nr. 14-21/2402 ir saskaņojusi veiktās izmaiņas projekta detalizētajā aprakstā. **CIVIS projekta mērķi un būtība**CIVIS projekta kopējais finansējums ir 2 000 000 *euro*. CIVIS projektam ir noteikts mērķis izveidot un ieviest informācijas sistēmu, lai nodrošinātu vienota pakalpojumu centra izveidi, sekmīgu valsts pārvaldes cilvēkresursu vadības procesu (personāla administrēšana, atlīdzības vadība un analīze, talantu vadība, ieskaitot augstākā līmeņa vadītāju atlasi un attīstību, vakanču pārvaldība un mobilitāte, sadarbība un komunikācija, darba laika uzskaite un darba snieguma vadība (procesa iekļaušana projektā ir atkarīga no finanšu piedāvājuma vai papildus pieejamā finansējuma)) norisi, piegādājot nepieciešamos datus un analizējot tos. Paredzētais rezultāts ir izstrādāts un ieviests tehnoloģiskais risinājums, kas nodrošinās mērķa sasniegšanu. Projekts aptvers 153 tiešās pārvaldes iestādes, bet uz pastarpinātās pārvaldes iestādēm tieši attieksies tikai process "Atlīdzības vadība un analīze". Sākotnēji pilotprojektā pilnā apjomā funkcionalitāte tiks ieviesta Valsts kancelejā, Valsts administrācijas skolā un Pārresoru koordinācijas centrā.CIVIS nodrošinās atlīdzības vadības un personāla vadības informācijas uzkrāšanu un apstrādi par valsts pārvaldes iestādēm (informācijā par iestādēm tiks iekļauti dati par iestādes struktūru, amatiem, amata vietu aizpildījumu u. c.) un to darbiniekiem (informācijā par darbiniekiem tiks iekļauta personas informācija, amata informācijā – dati par stāšanos amatā, piešķirto atlīdzību, notikumiem, izmaksāto atlīdzību un citām izmaksām, kontaktinformācija u. c.). CIVIS funkcionalitāte nodrošinās iepriekš neelektronizētu procesu funkcionalitāti, kā arī iekļaus funkcionalitāti, kuru nodrošina šobrīd darbojošās informācijas sistēmas – Atlīdzības uzskaites sistēma un Novērtēšanas elektroniskās veidlapas informācijas sistēma, ja process "Darba snieguma vadība" tiks iekļauts projektā. Tiks atdalīta tiešo pārvaldes iestāžu un pastarpinātās pārvaldes iestāžu izmantojamā funkcionalitāte (lai arī netiks mainīts process, kas šobrīd tiek izmantots atlīdzības uzskaites informācijas sniegšanai, tomēr pastarpinātās pārvaldes iestādēm būs iespējams izmantot projekta ietvaros izveidotās saskarnes datu nodošanai). Šāda pieeja nodrošinās, ka projekta rezultātu ieviešana neprasīs tūlītēju personālvadības procesu mainīšanu iestādēs, ļaujot izmaiņām notikt pakāpeniski atbilstoši iestādēm pieejamajiem resursiem. Projekta ietvaros izveidotā informācijas sistēma ir pirmais posms valsts pārvaldes cilvēkresursu vadības procesu automatizācijas nodrošināšanā. Izveidojot CIVIS, informācijas sistēmas arhitektūra nodrošinās iespēju pieslēgties procesa "Personāla administrēšana" funkcionalitātes izmantošanai visām valsts pārvaldes iestādēm, nodrošinot IKT atbalstu iespējamajam pakalpojumu centram personāla vadības procesu nodrošināšanai valsts pārvaldē. Projekta konceptuālie uzdevumi:1) saglabāt visu Atlīdzības uzskaites sistēmas funkcionalitāti (tai skaitā pilnībā atbalstot šobrīd esošo datu iegūšanas mehānismu), to paplašinot, kā arī uzlabojot gan tehnoloģiski, gan lietojamības līmenī;2) piedāvāt iestādēm pilnībā automatizētu risinājumu gan atlīdzības, gan personāla informācijas sniegšanai (piemēram, Valsts kancelejai), kas ļaus samazināt administratīvo slogu. Administratīvā sloga samazināšanai būtisks faktors ir no iestādēm saņemtās informācijas tālāka nodošana;3) ja projekta ietvaros tiek veikti uzlabojumi trešo pušu personālvadības un grāmatvedības informācijas sistēmās, tad šīs izmaiņas bez papildu samaksas varēs saņemt visas valsts pārvaldes iestādes, kā arī pašvaldības, kuras legāli lieto šīs trešo pušu informācijas sistēmas neatkarīgi no noslēgtajiem licencēšanas un informācijas sistēmu uzturēšanas līgumu noteikumiem.Projekta galvenie ieguvumi:• augsta datu apkopošanas operativitāte. Paredzētās izmaiņas nosaka, ka dati tiks apkopoti automātiski vienotā datu formātā vienotā datu noliktavā un lietotājiem būs pieejama informācija uzreiz pēc tam, kad tiks veikta datu pārnese no datu avotu sistēmām (piemēram, tiešās pārvaldes iestādes personāla vadības sistēmām);• lietotāju neatkarība. Izmantojot BI (*Business Intelligence*) tehnoloģijas, lietotāji paši varēs izveidot savus pārskatus un saglabāt tos, kā arī dalīties (publicēt, piešķirt pieeju) ar citiem darbiniekiem nozares ietvaros un valstī kopumā;• iespēja operatīvi un efektīvi analizēt un salīdzināt dažādu sabiedriskā sektora iestāžu datus. Sabiedriskā sektora darbinieku personāla vadības sistēmas elementus būs iespējams salīdzināt valsts līmenī, analizējot konkrētos datus, kā arī salīdzināt resora ietvaros starp dažādām iestādēm vai starp resoriem;• pārskatu publicēšana. Automātiski tiks ģenerēti pārskati iepriekš izveidotās pārskatu formās un tiks nodrošināta iespēja no apkopotajiem datiem pēc vajadzības ģenerēt jebkādu pārskatu; • interaktīvi pārskati. Iespējas būvēt pārskatus tā, lai no jebkura pārskatā ietvertā skaitļa varētu iedziļināties tā detaļās, dinamiski pāriet no vienas analīzes dimensijas uz citu;• esošā novērtēšanas procesa risinājuma pieejamība un veiktspēja (ja process "Darba snieguma vadība" tiks iekļauts projektā) |
|  3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja, Iekšlietu ministrijas Informācijas centrs, Nodarbinātības valsts aģentūra, Valsts ieņēmumu dienests, Valsts kase, Valsts administrācijas skola, Pārresoru koordinācijas centrs |
|  4. | Cita informācija | Atsevišķs vērtējuma ziņojums netiks izstrādāts, bet pēc sistēmas ieviešanas tiks veikta pārbaude, vai ieviestā sistēma atbilst noteiktajiem mērķiem |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga samazināšana iedzīvotājiem attiecībā uz piekļuvi tiešās pārvaldes iestāžu informācijai – saraksts ar iestāžu struktūru un citu pamatinformāciju, amatu katalogs, atlīdzības informācija. Vienuviet būs publiski pieejama strukturēta informācija par visu valsts pārvaldi |
| 3. | Administratīvo izmaksu monetārs novērtējums | 1) administratīvā sloga samazināšana iestādēm – kopā apmēram 74 880 *euro* gadā;2) resursu lietderīgāka izmantošana, uzlabojot darbinieku piemērotību amatam un samazinot darbinieku aizplūšanu no valsts pārvaldes, – kopā apmēram 288 000 *euro* gadā;3) personāla administrēšanas uzlabošana – kopā apmēram 77 500 *euro* gadā |
| 4. | Atbilstības izmaksu monetārs novērtējums | Nav attiecināms  |
| 5. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. ga­dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. ga­dam | izmaiņas, salīdzinot ar vidēja termiņa budžeta ietvaru 2021. ga­dam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 562 176 | 0 | 1 080 750 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakal­pojumiem un citi pašu ieņēmumi | 562 176 | 0 | 1 080 750 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 661 384 | 0 | 1 271 470 | 0 | 0 | 148 174 | 148 174 |
| 2.1. valsts pamatbudžets | 661 384 | 0 | 1 271 470 | 0 | 0 | 148 174 | 148 174 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | –99 208 | 0 | –190 720 | 0 | 0 | –148 174 | –148 174 |
| 3.1. valsts pamatbudžets | –99 208 | 0 | –190 720 | 0 | 0 | –148 174 | –148 174 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kom­pensējošu izdevu­mu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | –190 720 | 0 | 0 | –148 174 | –148 174 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |

|  |  |
| --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu izveidotās CIVIS uzturēšanu, ir nepieciešami ~148 174*euro/*gadā, sākot ar 2021. gadu:1. Sistēmas problēmu, kļūdu novēršanas un profilaktiskās uzturēšanas pakalpojumi 50 cilvēkdienu apmērā – **24 200** *euro* (50 c/d x 400 *euro* + PVN[[1]](#footnote-1))
2. Sistēmas pielāgošanas pakalpojumi 115 cilvēkdienu apmērā – **55 660** *euro* (115 c/d x 400 *euro +* PVN)
3. Sistēmas drošības pārbaudes (sistēmas auditi pēc sistēmas nodošanas ekspluatācijā), ievērojot MK 2015. gada 28. jūlija noteikumus Nr. 442 "Kārtība, kādātiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" – **10 000** *euro/*gadā (Valsts kancelejai ārējais audits būs jāveic reizi divos gados)
4. *Business Intelligence* rīka licenču uzturēšana – **8 754** *euro*
5. Izmitināšanas datu centra programmatūras izdevumi – **16 500** *euro*
6. Papildu finansējums esošo IT darbinieku atalgojumam – **33 060** *euro*, jo līdz ar jaunās informācijas sistēmas ieviešanu palielināsies noslodze informācijas sistēmas uzturēšanai

**Līdz ar to pēc CIVIS ieviešanas papildus 2021. gadā un turpmākajos gados būs nepieciešami 148 174 *euro* gadā.**CIVIS projekts tiek finansēts no Eiropas Reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 2 000 000 *euro* (t. sk. ERAF līdzfinansējums 1 700 000 *euro* un valsts budžeta finansējums 300 000 *euro*), no tā 2018. gadā – 67 146 *euro* (t. sk. ERAF līdzfinansējums 57 074 *euro* un valsts budžeta finansējums 10 072 *euro*), 2019. gadā – 661 384 *euro* (t. sk. ERAF līdzfinansējums 562 176 *euro* un valsts budžeta finansējums 99 208 *euro*),2020. gadā – 1 271 470 *euro* (t. sk. ERAF līdzfinansējums 1 080 750 *euro* un valsts budžeta finansējums 190 720 *euro*). Finansējums projekta īstenošanai 2019. un 2020. gadā ieplānots resora "Ministru kabinets" 2019. un 2020. gada budžeta bāzes izdevumos apakšprogrammā 62.06.00 "Eiropas Reģionālās attīstības fonda (ERAF) projekti (2014–2020)".Lai nodrošinātu ilgtspējīgu CIVIS projekta rezultātā izstrādāto IKT risinājumu darbību, pēc CIVIS projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir ~ 148 174 *euro*/gadā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  |
|  |
|  |
|  |
| 7. Amata vietu skaita izmaiņas | Projekta īstenošanas rezultātā būs iespējams ietaupīt sešas amata vietas. Darbinieku skaita samazināšana ir paredzēta situācijās, kad personāla vakances atbrīvojas resora ietvaros. Vispirms tās paredzēts aizpildīt par pusslodzi, bet vidējā termiņā pēc projekta pabeigšanas, kad būs samazināts administratīvais slogs, būs iespējams reāls cilvēkresursu samazinājums |
| 8. Cita informācija | Nav attiecināms |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Visas tiešās pārvaldes iestādes |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Personāla vadības funkciju īstenošana tiks mainīta un tiks uzlaboti personāla vadības procesi, samazinot manuālās darbības un nodrošinot automatizētu datu saņemšanu un nodošanu.Pēc administratīvās slodzes samazināšanas būs iespējams ietaupīt sešas amata vietas. Darbinieku skaita samazināšana ir paredzēta situācijās, kad personāla vakances atbrīvojas resora ietvaros. Vispirms tās paredzēts aizpildīt par pusslodzi, bet vidējā termiņā pēc projekta pabeigšanas, kad būs samazināts administratīvais slogs, būs iespējams reāls cilvēkresursu samazinājums |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors\_\_\_\_\_\_\_\_\_\_\_\_\_\_\_\_\_\_\_\_ J. Citskovskis

2287

16.05.2019 12:27

Rasa 67082952

gints.rasa@mk.gov.lv

1. Vienas cilvēkdienas izmaksas 400 *euro* + PVN apmērā tika plānotas, ņemot vērā šobrīd novērojamo cilvēkdienas izmaksu augošo tendenci IT tirgū. Ņemot vērā to, ka daudzi ERAF projekti IKT jomā tiks īstenoti vienlaicīgi, var prognozēt, ka drīzumā būs novērojama ievērojama IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu. Gan IS programmēšana, gan uzturēšana tiks nodrošināta ārpakalpojumu ietvaros. [↑](#footnote-ref-1)